armvectores/hy_wikipedia_2023 huggingface dataset:
Աիձուվակմացու

Աիձուվակամացու (ճապ.՝ 会津若松市 Aizuwakamatsu-shi), քաղաք Ճապոնիայում՝ Ֆուկուսիմա պրեֆեկտուրայում։
2018 թվականի նոյեմբերի 1-ի տվյալների համաձայն, քաղաքի բնակչությունը կազմում է 120 733 մարդ, իսկ բնակչության խտությունը՝ 320 մարդ/կմ2։ Քաղաքի տարածքը կազմում է 382,97 կմ2։


== Պատմություն ==
Ներկայիս Աիձուվակամացուի տարածքը հանդիսացել է պատմական Մուցու իշխանության մի մասը։ Այստեղ բնակվել են նախապատմական ժամանակներից։ Քաղաքի տարածքում գտնվող Աիձու-Օցուկա կոֆունը ստեղծվել է մ․թ․ա․ 4-րդ դարում և համարվում է Ճապոնիայի կարևոր մշակութային ժառանգություններից մեկը։ Սենգոկու և Էդո դարաշրջանների ընթացքում զարգացել է որպես քաղաք-ամրոց։ Այստեղ է տեղի ունեցել Աիձուի ճակատամարտը, որը Բոշին պատերազմի մեծագույն կոնֆլիկտներից մեկն էր։ Ժամանակակից քաղաքը հիմնադրվել է 1889 թվականի ապրիլի 1-ին։ 1899 թվականին անվանափոխվել է Վակամացու, իսկ 1955 թվականին՝ Աիձուվակամացու։


== Աշխարհագրություն ==

Աիձուվակամացուն տեղակայված է Ֆուկուսիմա պրեֆեկտուրայի արևմուտքում՝ Աիձու ծովածոցի հարավարևելյան հատվածում։


=== Լեռներ ===
Օտոդակե լեռ (1416 մ)
Սիբուրի լեռ
Օդա լեռ
Լիմորի լեռ


=== Գետեր ===
Ագանո գետ
Նիպասի գեռ
Յուգավա գետ
Սիսինագի գետ


=== Լճեր ===
Ինավասիրո լիճ
Վակասատո լիճ
Հիգասիյամա լիճ
Սոհարա լիճ


=== Տաք աղբյուրներ ===
Հիգասիյամա տաք աղբյուր
Ասինոմակի տաք աղբյուր


=== Վարչական բաժանում ===
Քաղաքը բաժանված է 11 վարչական միավորների (համլետներ կամ 大字 (ճապ.՝ օազա))։

Վակամացու
Մատիկիտա
Կոույա
Կոուզասի
Մոնդեն
Իկի
Հիգասիյամա
Օտո
Մինատո
Կիտաիձու
Կավահիգասի


=== Հարևան բնակավայրեր ===
Ֆուկուսիմա պրեֆեկտուրա

Հյուսիս
Կիտակատա
Աիձուբանգե
Յուգավա
Բանդաի
Արևելք
Կորիյամա
Ինավասիրո
Արևմուտք
Աիձումիսատո
Հարավ
Սիմոգո
Տենեի


=== Կլիմա ===
Աիձուվակամացուի կլիման մերձարևադարձային մուսսոնային է։ Բնութագրվում է տաք ամառներով և ցուրտ ու ձնառատ ձմեռներով։


== Բնակչություն ==
Բնակչության շարժը ներկայացված է աղյուսակում.


== Ծանոթագրություններ ==


== Արտաքին հղումներ ==
Աիձուվակամացու քաղաքի պաշտոնական կայքը (ճապոներեն)
Էլ Ռեդալ

Էլ Ռեդալ (իսպ.՝ El Redal), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 8,41 կմ2 տարածք։ Բնակչությունը կազմում է 159 մարդ (2010 թվականի տվյալներով)։ Գտնվում է պրովինցիայի վարչական կենտրոնից 30 կմ հեռավորության վրա։
Քաղաքի հովանավոր սուրբն է սուրբ Խուստոն և Սան Պաստորը։
Լուլա Ալի Իսմայիլ

Լուլա Ալի Իսմայիլ (Lula Ali Ismail, 1978, Ջիբութի, Ջիբութի և Ջիբութի), ջիբութիցի ռեժիսոր, սցենարիստ։ Ապրում և ստեղծագործում է Կանադայում։  Ջիբութիից առաջին կին պրոդյուսերն է, ինչի համար նրան անվանում են «Ջիբութիի կինոյի առաջին տիկին»։


== Կենսագրություն ==
Ալի Իսմայիլը ծնվել է 1978 թվականին Ջիբութիի իսսա կլանից սերող ընտանիքում։ 1992 թվականից հաստատվել է Կանադայի Մոնրեալ քաղաքում՝ որպես աղքատ և քաղաքականապես անկայուն աֆրիկյան երկրից հեռացած ներգաղթյալների ալիքի մի մաս։ Ընտանիքի ութ երեխաներից ամենակրտսերն է։ Ուսումնասիրել է գրասենյակային տեխնիկա, սակայն հետաքրքրություն է ցուցաբերել դերասանական և կինոյի աշխարհում, և այդ թեմատիկայով դասընթացներ է անցել։ Սկզբում Քվեբեկում մի քանի հեռուստատեսային շարքերում փոքրիկ դերեր է խաղացել, այնուհետև ավելի մեծ հետաքրքրություն է ցուցաբերել կինեմատոգրաֆիայի բնագավառում։


== Գործունեություն ==
2012 թվականին Ալի Իսմայիլը ստեղծել է իր կարճամետրաժ "Laan" (Ընկերներ) օպերա պրիման (27 րոպե), որը պատմում է երեք երիտասարդ կանանց՝ Սուադի, Ուբահի և Այանեի մասին, որոնք Qat են ծամում և  սեր փնտրում։ Ալի Իսմայիլն այս ֆիլմում խաղացել է գլխավոր դերերից մեկը։ Ֆիլմը նկարագրում է նրա երկրի առօրյան։ Սա Ջիբութիում կին ռեժիսորի կողմից նկարահանված առաջին ֆիլմն է։ Ալի Իսմայիլը պատմում է, որ ֆիլմի համար անհրաժեշտ միջոցներ հավաքել է ընտանիքի և ընկերների օգնությամբ։ Երբ Ալի Իսմայիլը ժամանեց Ջիբութի, նա աջակցության համար դիմեց Մշակույթի նախարարությանը, սակայն կառավարությունը նման ծրագրերի համար բյուջե չուներ, բայց Ալի Իսմայիլն իրականացրեց այդ նախագիծը՝ դրանով իսկ երկրում ստեղծելով կինոարտադրության անկյունաքար։ Ֆիլմը ցուցադրվել է Աֆրիկայի, Եվրոպայի և Հյուսիսային Ամերիկայի տարբեր փառատոներում և ընդունվել է քննադատների կողմից։
2014 թվականին Ալի Իսմայիլը նկարահանել է իր առաջին լիամետրաժ ֆիլմը՝ «Dhalinyaro» (Երիտասարդություն)։ Ֆիլմը ներկայացնում է տարբեր սոցիալ-տնտեսական ծագում ունեցող երեք երիտասարդ կանանց։ Ֆիլմի նկարահանմանն աջակցել է Ֆրանկոֆոնիայի միջազգային կազմակերպությունը, այն համատեղ արտադրվել է Կանադայի, Սոմալիի, Ֆրանսիայի և Ջիբութիի հետ։ Ֆիլմի պրեմիերան կայացել է 2017 թվականին Ջիբութիում, որին մասնակցել են երկրի Կրթության, Հաղորդակցության և Մշակույթի նախարարները։


== Ֆիլմագրություն ==
Laan (2012)
Dhalinyaro (2014)


== Ծանոթագրություններ ==
Ֆոնշ Ֆոնշետ

Ֆոնշ Ֆոնշետ (ֆր.՝  Fonches-Fonchette), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 146 մարդ, բնակչության խտությունը` 29.08 մարդ/կմ²: Բնակավայրը զբաղեցնում է 5.02 կմ² տարածք:


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 40 կմ արևելք:


== Բնակչություն ==


== Տնտեսություն ==
2010 թվականին ուներ 85 աշխատունակ (15-64 տարեկան)  բնակիչ, որոնցից ակտիվ էին 60-ը, իսկ ոչ ակտիվները` 25: Ակտիվության ցուցանիշը կազմում է 70,6 %: 60 աշխատունակ մարդկանցից աշխատել է 49 անձ (28 տղամարդ և 21 կին): Գործազուրկ են եղել 11 անձ (5 տղամարդ և 6 կին): 25 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 12-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7442) Ինուեհիդեո

(7442) Ինուեհիդեո (անգլ.՝ Inouehideo), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 20-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,159177 ա. մ., առավելագույնը մոտենում է 2,7166 ա. մ. հեռավորության վրա և հեռանում 3,6017 ա. մ.։ Արեգակի շուրջ մեկ ամբողջական պտույտ է կատարում 2050,97 երկրային օրվա ընթացքում, իր ուղեծրով շարժվելով միջինում 0,175527 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7442) Ինուեհիդեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խարկովսկի (Ազովի շրջան)

Անվան այլ կիրառումների համար տե՛ս՝ Խարկովսկի (այլ կիրառումներ)Խարկովսկի (ռուս.՝ Харьковский ), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Կուգեյսկովո գյուղական համայնքի կազմի մեջ։ Ազով քաղաքից գտնվում է 45 կմ հեռավորության վրա։
Բարանցովսկոյե

Բարանցովսկոյե ( ռուս.` Баранцовское), հայաբնակ գյուղ Ռուսաստանի Դաշնության Կրասնոդարի երկրամասի Կրիմսկի շրջանում, Կրիմսկ քաղաքից 42 կմ հարավ։ Գտնվում է ծովի մակարդակից 33 մ բարձրության վրա։


== Բնակչությունը ==
Համաձայն 2010 թվականի տվյալների, գյուղն ուներ 167 բնակիչ։ Խորհրդային տարիներին գյուղում առկա էր ութամյա դպրոց, ակումբ, գրադարան և բուժկայան։


== Պատմությունը ==
Գյուղը հիմնադրվել է 1868 թվականին։ Հայերը եկել են Տրապիզոնից և Երզնկայից` 1889 թվականին։


== Ծանոթագրություններ ==
(8001) Ռամսդեն

(8001) Ռամսդեն (անգլ.՝ Ramsden), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,137009 ա. մ., առավելագույնը մոտենում է 2,6108 ա. մ. հեռավորության վրա և հեռանում 3,6632 ա. մ.։ Արեգակի շուրջ մեկ ամբողջական պտույտ է կատարում 2029,42 երկրային օրվա ընթացքում, իր ուղեծրով շարժվելով միջինում 0,177391 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8001) Ռամսդեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կույբիշևկա (գյուղ, Ելանեցի շրջան)

Անվան այլ կիրառումների համար տե՛ս՝ ԿույբիշևկաԿույբիշևկա (ուկրաիներեն՝ Куйбишевка), գյուղ Ուկրաինայի Նիկոլաևի մարզի Ելանեցի շրջանում։ Բնակավայրը նախկինում նաև անվանվել է Գիդերիմ, Բոլշոե Սոլենոե, Նովոկոսիորովկա։ Հիմնադրվել է 1764 թվականին։
2001 թվականի տվյալներով Կույբիշևկա գյուղում բնակվում էր 1 184 մարդ։ Բնակավայրը զբաղեցնում է 3336 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրեական գերեզմանոց (Շտիպ)

Անվան այլ կիրառումների համար տե՛ս՝ Հրեական գերեզմանոց (այլ կիրառումներ)Շտիպի հրեական գերեզմանոց (մակեդոներեն՝ Еврејски гробишта во Штип), Մակեդոնիայի հրեական համայնքի համար նախատեսված նախկինում գործող գերեզմանատուն, որը տեղակայված է եղել Շտիպ քաղաքից 5 կմ հեռավորության վրա։ Մինչ օրս հայտնի չէ այն հանգամանքը, թե արդյոք մշտապես գերեզմանոցը գտնվել են նույն տեղում։ Առաջին և երկրորդ համաշխարհային պատերազմների միջև ընկած ժամանակահատվածից մեզ հասած ոչ մի վկայություն չի պահպանվել։ Սրբագրությունները ևս բացակայում են։
Երկրորդ համաշխարհային պատերազմի ընթացքում առանցքի դաշինքին հարող բուլղարները Մակեդոնիայի Հանրապետության մերօրյա տարածքը բռնազավթելիս քանդում են հրեական գերեզմանոցը և այդ քարերի օգնությամբ Շտիպից 2 կիլոմետր հեռավորության վրա կառուցում են լողավազան։
Պատերազմի ավարտից և Հոլոքոստի դատապարտումից հետո ցեղասպանության վերապրածներից մեկի նախաձեռնությամբ Շտիպում կառուցվում է «Իսակ Կիոն» անունը կրող հուշակոթող, որի այցելուներն իրենց հարգանքի տուրքն են մատուցում աշխարհամարտի տարիներին Մակեդոնիայի տարածքում ֆաշիստական ագրեսիայի զոհ դարձած հրեաների հիշատակին։
2009 թվականին Շտիպի թանգարանը սկսում է հրեական գերեզմանոցի վերակառուցողական աշխատանքները։ Թանգարանի տնօրեն Զորան Չիտկուշևի խոսքերով գերեզմանատունը թարմացնելու և պահպանելու ծրագրեր նախկինում ևս եղել են։ Ծրագիրը ֆինանսավորում է Մակեդոնիայի Հանրապետության կառավարությունը, մշակույթի նախարարությունը և մշակութային ժառանգության պահպանման գրասենյակը
։


== Տես նաև ==
Հրեական գերեզմանոց (Սկոպյե)


== Գրականություն ==
Плима и слом; Жени, Лебл; Фонд на Холокаустот на Евреите од Македонија; ISBN 978-608-65129-6-5; Скопје, ноември 2013 година.


== Ծանոթագրություններ ==
Ֆիզիկական աշխարհագրություն

Ֆիզիկական կամ բնական աշխարհագրությունն ուսումնասիրում է երկրագնդի բնությունը, այնտեղ ընթացող երևույթները, աշխարհագրական թաղանթի կառուցվածքը, դինամիկան և գործառույթները՝ իր կառուցվածքային ամբողջությամբ և բաղադրիչներով, ինչպես նաև այդ բաղադրիչների փոխազդեցության ու կապերի հետևանքով ձևավորված բնական ԱշխարհահամակարգՖիզիկական աշխարհագրության կառուցվածքը կարելի է ներկայացնել երեք գլխավոր ճյուղով.

1. Բնաաշխարհագրական գիտությունների խումբ - այստեղ ընդգրկված ճյուղերն ուսումնասիրում են աշխարհագրական թաղանթի առանձին ոլորտները, դրանցում տեղի ունեցող երևույթները։ Այս ճյուղերով բնական աշխարհագրությունը կապվում է հարակից բնական գիտությունների հետ։
Երկրաձևաբանություն (Գեոմորֆոլոգիա)
Կլիմայագիտություն
Ջրաբանություն
Հողերի աշխարհագրություն
Կենսաաշխարհագրություն
2. Համալիրային աշխարհագրական գիտությունների խումբ - ուսումնասիրում են բնության և աշխարհագրական թաղանթի բաղադրիչների փոխազդեցությամբ ձևավորված համալիրները։
Ընդհանուր ֆիզիկական աշխարհագրություն (Երկրագիտություն)
Հնէաշխարհագրություն
Լանդշաֆտագիտություն
Մայրցամաքների և օվկիանոսների աշխարհագրություն
3. Միասնական աշխարհագրական գիտությունների խումբ - ուսումնասիրում են այն օրենքներն ու օրինաչափությունները, որոնք ընդհանուր են թե՛ բնական, թե՛ հասարակական երևույթների տարածքային փոփոխությունների համար։
Երկրաբնապահպանություն (Գեոէկոլոգիա)
Աշխարհագրական ռեսուրսագիտություն
Բժշկական աշխարհագրություն
Տարածաշրջանային աշխարհագրություն


== Ծանոթագրություններ ==
Գերասիմ Հովսեփյան

Գերասիմ Սարգիսջանի (Սարգսի) Հովսեփյան (մայիսի 10, 1923(1923-05-10), Շոշ, Ադրբեջանական ԽՍՀ, ԱԽՖՍՀ, ԽՍՀՄ), հայ բանաստեղծ։ ԽՍՀՄ գրողների միության անդամ 1954 թվականից։ ԽՄԿԿ անդամ 1968 թվականից։


== Կենսագրություն ==
Գերասիմ Հովսեփյանը ծնվել է 1923 թվականի մայիսի 10-ին, Շուշիքենդ (Ասկերանի շրջան) գյուղում։ 1941 թվականին ավարտել է Կարմիր գյուղի միջնակարգ դպրոցը։ 1941-1944 թվականներին ծառայել է խորհրդային բանակում, մասնակցել Հայրենական մեծ պատերազմին։ Զորացրվելուց հետո սովորել է Ստեփանակերտի երկամյա մանկավարժական ինստիտուտում։ 1945- 1949 թվականներին ուսուցչություն է արել Քռասնի, Խնձրիստան և Դաշուշեն գյուղերում։ 1950 թվականից աշխատել է «Սովետական Ղարաբաղ» օրաթերթում՝ որպես ավագ սրբագրիչ։


== Երկեր ==
Քննություն, Բաքու, 1955, 92 էջ։
Երկիր իմ հայրենի, Բաքու, Ազերնեշր, 1970, 36 էջ։
Արևային նվագներ, Բաքու, Ազերնեշր, 1970, 36 էջ։
Զինվորի երգը, Բաքու, Ազերնեշր, 1976, 52 էջ։


== Ծանոթագրություններ ==
Պրիլուկի (քաղաք, Ուկրաինա)

Անվան այլ կիրառումների համար տե՛ս՝ ՊրիլուկիՊրիլուկի (ուկրաիներեն՝ Прилуки), քաղաք Ուկրաինայի Չեռնիգովի մարզի Պրիլուկիի շրջանում, մարզային նշանակության քաղաք, շրջկենտրոն։
2010 թվականի տվյալներով Պրիլուկի քաղաքում բնակվում էր 59 000 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-07-28 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Քեննեթ Լոներգան

Քեննեթ Լոներգան (անգլ.՝ Kenneth Lonergan, հոկտեմբերի 16, 1962(1962-10-16), Նյու Յորք, Նյու Յորք, ԱՄՆ, ամերիկացի կինոռեժիսոր, սցենարիստ և թատերագիր։  «Օսկար» և BAFTA մրցանակների դափնեկիր։


== Վաղ տարիներ ==
Լոներգանը ծնվել է Բրոնքսում (Նյու-Յորքում), բժիշկների ընտանիքում։ Նրա մայրը  հրեա է, իսկ հայրն ունի իռլանդական ծագում։
Նա սովորել է է այժմ գոյություն չունեցող Յոլդենի միջնակարգ դպրոցում (թատերական թեքումով, բավականին առաջադեմ մասնավոր դպրոց Մանհեթենում), որտեղ էլ սկսել է պիեսներ գրել։


== Կարիերա ==


=== Կարիերան թատրոնում ===
Նրա առաջին պիեսը («The Rennings Children») ընտրվել է մասնակցելու Սոնդխայմ Փառատոնին` աջակցելով երիտասարդ դրամատուրգներին։ Դա կատարվել է 1982 թվականին, երբ Քեննեթը եղել է ուսանող Ուեսլեյան համալսարանում` դրամատուրգիայի և ռեժիսուրայի ֆակուլտետում։ Ավելի ուշ նա նաև սովորում է Նյու Յորքի համալսարանում։
Առաջին թատերական հաջողությունը Լոներգանն ունենում է մեկ գործողությամբ «This Is Our Youth» (1996) պիեսով։ Նրան հաջորդում է «The Waverly Gallery» (1999) պիեսը` հիմնված նրա տատիկի կենսագրության վրա, նաև «Lobby Hero» (2002) պիեսը։
«Աստղային սուրհանդակի» (2009 թվական) գլխավոր դերերը կատարել են Ջեյ Սմիթ-Կամերոնը և Մեթյու Բրոդերիկը։


=== Կարիերա հեռուստատեսությունում և կինոյում ===
Քեննեթ Լոներգանի անունն առաջին անգամ էկրաններին է հայտնվում 90-ականների սկզբին, երբ նա հանդես է գալիս որպես Դագ մուլտսերիալի սցենարիստներից մեկը։  1999 թվականին Հարոլդ Ռեմիսի «Վերլուծիր դա» ֆիլմը, որը նկարահանվել է Լոներգանի սցենարով, մեծ հաջողություն է ունենում թե' հանդիսատեսի, թե' քննադատների մոտ։  Արդեն մեկ տարի անց նա նկարահանում է իր առաջին ֆիլմը որպես ռեժիսոր՝ («կարող ես ապավինել ինձ»), ինչն անմիջապես նրան բերում է «օսկարյան» անվանակարգը լավագույն սցենարի համար։  2003 թվականին դրան հետևում է երկրորդը՝ «Նյու Յորքի ավազակախմբեր» պատմական քրեական դրամայի վրա կատարված աշխատանքի համար։ 2005 թվականին նա զբաղվում է իր հաջորդ նախագծի՝ «Մարգարետ» դրամայի բեմադրությամբ (Աննա Փեքվինի հետ գլխավոր դերում), սակայն պրոդյուսերների և մոնտաժողների միջև համաձայնության գալու անհնարինության պատճառով ֆիլմը վարձույթում է հայտնվում է միայն 2011 թվականին։
2016 թվականին համաշխարհային էկրան է բարձրանում «Մանչեսթերը ծովի մոտ» ֆիլմը, որը բազմաթիվ պարգևներ և անվանակարգեր է բերում ինչպես իրեն՝ Լոներգանին, այնպես էլ նրա մյուս ստեղծողներին, մասնավորապես Քեյսի Աֆլեքին, որը  Օսկար Է ստացել տղամարդու լավագույն դերի համար։


== Անձնական կյանք ==
2000 թվականին Լոներգանն ամուսնանում է դերասանուհի Ջեյ Սմիթ-Կամերոնի հետ։  Նրանք ունենում են դուստր (Նելլի)։


== Ծանոթագրություններ ==
Իստինկա (գյուղ, Գատչինսկի շրջան)

Իստինկա (ռուս.՝ Истинка), գյուղ Ռուսաստանի, Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 62 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՀԱԵ Արցախի թեմն Արցախյան ազատամարտում

ՀԱԵ Արցախի թեմն Արցախյան պատերազմում, 1989 թվականին թեմը իր գործունեությունն է վերսկսել Վարագա Խաչի տոնին՝ Գանձասարի Սուրբ Հովհաննես Մկրտիչ եկեղեցու վերաբացումով։ Թեմի հոգևորականները Պարգև արքեպիսկոպոս Մարտիրոսյանի գլխավորությամբ ու օրհնությամբ գործուն մասնակցություն են ունեցել ազգային-ազատագրական պայքարին։ 1989-1992 թվականներին այն ծավալել է բարեգործական-մարդասիրական գործունեություն՝ առաքել է սննդամթերք, հանդերձանք, դեղորայք, վառելանյութ, հիմնադրել երկու հոսպիտալ՝ 600 մահճակալով, բանակի ու հոսպիտալների համար ձեռք բերել ճապոնական արտադրության 25 շարժական էլեկտարկայաններ։ 1992-1994 թվականներին ղեկավարվելով Եղիշեի (5-րդ դար) «քաջ զինվորներին մահակից լինելու» պատգամով՝ թեմից ռազմական գործողություններին մասնակցել են Վ. Բալայանի ջոկատի նռնակաձիգ սարկավագ Գ. Խաչատրյանը (զոհվել է Ծամձորի ազատագրման ժամանակ), դպիր Ա. Թովմասյանը (զոհվել է 1994 թվականին), «Արծիվ-մահապարտներ» գնդի կազմում՝ Տեր Հովհաննես քահանա Հովհաննիսյանը, «26-ի» դիրքերում քահանա Գ. Մարկոսյանը, սարկավագ Կ. Ապրեսյանը, Շահումյանի ու Գանձասարի պաշտպանությանը՝ քահանա Կ. Կարապետյանը, Կրկժանի և Խոջալուի ազատագրմանը՝ Ս. Հակոբյանը, Ամարասի և Գանձասարի պաշտպանության դիրքերում՝ հայր Վ. Աբրահամյանը, սարկավագ Վ. Գրիգորյանը և քահանա Ա. Թավադյանը։ 1988-1994 թվականներին թեմի հոգևորականները «աշխատակից ու աջակից» են եղել ազատամարտիկներին՝ նրանց մկրտելով ու օրհնելով։
Գիրաթաղ (գետակ)

Անվան այլ կիրառումների համար տե՛ս՝ Գիրաթաղ (այլ կիրառումներ)Գիրաթաղ, գետ Հայաստանի Սյունիքի մարզում։ Սկիզբ է առնում Բարգուշատի լեռների Թառակատար գագաթի արևելյան լաեջերից և Ներքին Գիրաթաղ գյուղից ցած,  Ղափան քաղաքից մոտ 18 կմ հյուսիս-արևմուտք, ձախից միախառնվում Որլջի գետին պատմական Բաղաբերդի ավերակների մոտ։ Երկարությունը՝ 11 կմ։


== Ծանոթագրություններ ==
Պասաջեն

Պասաջեն (պորտ.՝ Passagem), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Պատուսի գավառի կազմի մեջ։ Բնակչությունը կազմում է 2216 մարդ (2006 թվականի տվյալներով)։ Գրավում է 111,875 կմ2 տարածք։ Բնակչության խտությունը՝ 19,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 5.112.502,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.426,44 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,628 (տվյալները՝ ՄԱԿ-ի զարգացման ծրագրի)։
Սադեղ Չուբաք

Սադեղ Չուբաք պարսկերեն՝ بزرگ علوی, օգոստոսի 5, 1916(1916-08-05), Բուշիր, Իրան - հուլիսի 3, 1998(1998-07-03), Բերկլի, Ալամեդա շրջան, Կալիֆոռնիա, ԱՄՆ), պարսիկ արձակագիր, թարգմանիչ։


== Կենսագրություն ==
Եղել է Իրանի նավթային ընկերության բարձրաստիճան պաշտոնյա։
Գրել է պատմվածքներ, վեպեր, թատերգություններ և կատարել թարգմանություններ։ Չուբաքը հասարակության ամենադժբախտ խավերի՝ պոռնիկների, տուն ու տեղ կորցրած թափառաշրջիկների և թմրամոլների ցավերի ու վերքերի պատկերողն է։ Բնապաշտ գրող է։
Հրատարակել է «Տիկնիկային թատրոն» (1945, ԹԵհրան), «Լոթիին կորցրած կապիկը» (1949, Թեհրան), «Գերեզմանի առաջին օրը» (1965, Թեհրան), «Թանգսիր», «Համբերատար քարը», «Վերջին ճրագը» ժողովածուները, որոնք ընդգրկում են պատմվածքներ, վեպեր և թարգմանություններ։ Նրա վերջին գիրքը՝ «Լուսնակտոր» (Թեհրան, 1991), ամփոփում է ավելի քան 20 թարգմանական պատմվածք, բոլորն էլ սիրո մասին։ Ապրել է ԱՄՆ-ում, կորցրել է տեսողությունը։ Նրա պատմվածքներից մի քանիսը թարգմանվել են հայերեն և հրատարակվել մամուլում։


== Սադեղ չուբաքը հայերեն ==
Նավթավաճառը (պատմվածք)։ Մետաքսի ճամփան (Իրանի ժամանակակից պատմվածքը), Ե., Ապոլոն, 1996, էջ 46-49։ Պարսկերենից թարգմ.՝ Խաչիկ Խաչեր։


== Ծանոթագրություններ ==
Ադեր (Թիմարի գավառ)

Անվան այլ կիրառումների համար տե՛ս՝ ԱդերԱդեր, գյուղ Արևմտյան Հայաստանում, Վանի վիլայեթի Թիմարի գավառում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ենիջա (այլ կիրառումներ)

Ենիջա, կարող է վերաբերել՝

Ենիջա - գյուղ Արևելյան Հայաստանում, նախկին Կարսի մարզի Կաղզվանի գավառում
Ենիջա - գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում
Կազալվիերի

Կազալվիերի (իտալերեն՝ Casalvieri), քաղաք Իտալիայում, գտնվում է Լացիո շրջանում, պրովինցիա Ֆրոզինոնեյում։ Բնակչությունը կազմում է 3187 մարդ, խտությունը կազմում է 118 մարդ/կմ²։ Տարածքը կազմում է 27 կմ²։ Փոստային ինդեքս՝ 03034։ Հեռախոսսյին կոդ՝ 0776։


== Հայտնի բնակիչները ==
Չեզարե Ավգուստո Ֆանելի–իտալացի քաղաքական գործիչ և բժիշկ,
Գուիդո Պեսկոսոլիդո– պատմաբան, ծնվել է Կազալվիերիում 1947 թվականին,
Կոլյուշե–ֆրանսիացի հումորիստ, ծագումով Կազալվիերից։


== Ծանոթագրություններ ==


== Արտաքին հղումներ ==
Պաշտոնական էջ
Սանջակ Ներքին

Սանջակ Ներքին, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(5056) Ռաուա

(5056) Ռաուա (անգլ.՝ Rahua), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 9-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,636272 ա. մ., առավելագույնը մոտենում է 2,1043 ա. մ. հեռավորության վրա և հեռանում 3,1683 ա. մ.։ Արեգակի շուրջ մեկ ամբողջական պտույտ է կատարում 1563,45 երկրային օրվա ընթացքում, իր ուղեծրով շարժվելով միջինում 0,23026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,27° անկյուն։


== Անվանում ==
Աստերոիդն անվանվել է ինկերի դիցաբանության կերպարներից մեկի անունով․ Մամա Ռաուան (իսպ.՝ Mama Rahua) գերագույն, արարարիչ աստծո՝ Վիրակոչայի չորս որդիներից մեկի կինն է։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5056) Ռաուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փոտավատամի շրջան (Այովա)

Փոտավատամի շրջան (անգլ.՝ Pottawattamie County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 2.471 կմ² է, բնակչությունը՝ 93.158 մարդ (2010 թ. տվյալներով)։ Շրջկենտրոնն է Քաունսիլ Բլաֆս բնակավայրը։ Կազմավորվել է 1847 թ.։
(5880) 1992 MA

(5880) 1992 MA, աստերոիդ աստերոիդների հիմնական գոտում։ Հայտնաբերվել է 1992 թվականի հունիսի 22-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,080408 ա. մ., առավելագույնը մոտենում է 2,5819 ա. մ. հեռավորության վրա և հեռանում 3,5789 ա. մ.։ Արեգակի շուրջ մեկ ամբողջական պտույտ է կատարում 1974,74 երկրային օրվա ընթացքում, իր ուղեծրով շարժվելով միջինում 0,182302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5880) 1992 MA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիկտորյա Ալեքսանյան

Վիկտորյա Ալեքսանյան (1987, Երևան, Հայկական ԽՍՀ, ԽՍՀՄ), կարճամետրաժ ֆիլմերի սցենարիստ, ռեժիսոր, պրոդյուսեր։ Հայաստանի անկախ կինոգործիչների միության համահիմնադիր։


== Կենսագրություն ==
Վիկտորյա Ալեքսանյանը սովորել է  Հայ-ռուսական համալսարանի լրագրության բաժնում, այնուհետև՝ Կոլումբիայի համալսարանի Արվեստների դպրոցի կինոարտադրության բաժնում։ Կրթությունն ավարտելուց հետո վերադարձել է Հայաստան։  Բադեն-Վյուտեմբերգյան կինոակադեմիայի կողմից ստացել է կրթաթոշակ։
Որպես լրագրող՝ աշխատել է հայաստանյան մի շարք մշակութային ամսագրերում։ Լրագրության բնագավառում մագիստրոսի կոչում ստանալուց հետո զբաղվել է գեղարվեստական բեմադրություններով, որպես բլոգեր և կատարող՝ Նորվեգիայում միացել է բացօթյա թատերական նախագծի, ավելի ուշ տեղափոխվել է Նյու Յորք և կինոարտադրություն ուսումնասիրել Կոլումբիայի համալսարանի Արվեստների դպրոցում։
2018 թվականի նոյեմբերին Գյումրիի Թումո կենտրոնում կազմակերպել է կինոարտադրության ուսուցման լաբորատորիա, որտեղ անցկացրել է մեկամսյա ինտենսիվ կրթական կինոարտադրության աշխատարան, որի արդյունքում Թումո-ի ուսանողները  համատեղ ստեղծել են  «Գյումրի, իմ սեր» կարճամետրաժ ֆիլմը։
Ազգային կինոկենտրոնի անկախ ֆիլմերի հանձնաժողովի կազմում 2018 թվականին պետական ֆինանսավորման մրցույթի  շրջանակներում ուսումնասիրել և վերանայել է կինոնախագծերը։
Ալքսանյանը Հայաստանի անկախ կինոգործիչների միության համահիմնադիրն է ու ՀԱԿՄ խորհրդի անդամ։


== Ֆիլմագրություն ==


=== Ռեժիսոր ===
«Թռիչք», 2019
«Man Of God», 2016
«Հոգաբարձուներ», 2014


=== Պրոդյուսեր ===
«Մի մտածիր դրա մասին», 2016
The Professor: Tai Chi's Journey West 2016
Risky Drinking 2016
The Real American 2015
The Baptizm Of Joshua Cohen 2014
Broken Badge 2014


=== Երկրորդ ռեժիսոր ===
Baggage, 2016
Mrs. Nebile's Wormhole, 2016


=== Արվեստի բաժին ===
Bittersweet Sixteen, 2014


== Մրցանակներ և անվանակարգեր ==
Ոսկե ծիրան կինոփառատոնում առաջադրվել է Հայկական համայնապատկեր անվանակարգում որպես Լավագույն ֆիլմ, 2014
Լոս Անջելեսի Sunset Film կինոփառատոնում Լավագույն արտասահմանյան ֆիլմ, 2015


== Ծանոթագրություններ ==
Չերնի (Ուստ-Դոնեցկի շրջան)

Չերնի (ռուս.՝ Черни), գյուղ Ռուսաստանի Ռոստովի մարզի Ուստ-Դոնեցկի շրջանում։ Մտնում է Նիժնեկուդրյուչենսկի գյուղական համայնքի կազմի մեջ։
Վիկտոր Ներուբայլո

Վիկտոր Ներուբայլո (ռուս.՝ Ви́ктор Ефи́мович Неруба́йло, հոկտեմբերի 13, 1934(1934-10-13)), ռուս դիվանագետ։


== Կենսագրություն ==
1958 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1973 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։
1958 թվականից զբաղվում է դիվանագիտական գործունեությամբ։

1991 թվականի փետրվարի 15-ից մինչև 1991 թվականի դեկտեմբերօ 25-ն Ալբանիայում զբաղեցրել է Խորհրդային Միության արտակարգ և լիազոր դեսպանի պաշտոնը։
1991 թվականի դեկտեմբերի 25-ից մինչև 1996 թվականի նոյեմբերի 2-ը Ալբանիայում զբաղեցրել է Ռուսաստանի Դաշնության արտակարգ և լիազոր դեսպանի պաշտոնը։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
Արտակարգ և լիազոր դեսպան (1994 թվականի դեկտեմբերի 29)


== Ծանոթագրություններ ==


== Արտաքին հղումներ ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986.
Կրթության սոցիոլոգիա

Կրթության սոցիոլոգիա, սոցիոլոգիայի ճյուղ, որն ուսումնասիրում է կրթությունը՝ որպես սոցիալական ինստիտուտ, նրա գործառույթները հասարակության մեջ և փոխկապակցվածությունը այլ հասարակական ինստիտուտների հետ։ Ժամանակակից կրթության սոցիոլոգիան հետազոտում է կրթությունը՝ որպես բազմամակարդակ համակարգ՝ գործող 4 հիմնական և կապակցված ձևերով.

որպես գիտելիքի ձևավորման գործընթաց այս կամ այն կրթական ոլորտում ներգրավված անհատների մոտ,
որպես հասարակական գիտակցության փոփոխության գործընթաց,
որպես անհատի սոցիալականացման և նրա դաստիարակության գործոն,
որպես անհատական գիտակցության յուրօրինակ ֆենոմենոլոգիա։Բացի սոցիոլոգիայից՝ կրթությունը ուսումնասիրում են նաև մանկավարժության, հոգեբանության, փիլիսոփայության, պատմության և տնտեսագիտության շրջանակներում։


== Կրթության սոցիոլոգիայի պատմությունը ==
Կրթության սոցիոլոգիայի առաջացումը՝ որպես ինքնուրույն հայեցակարգ, սկսվել է XIX դարի վերջին Էմիլ Դյուրկհեյմի աշխատանքներով, բայց մինչ այդ էլ կատարվում էին հետազոտություններ՝ նվիրված կրթությանը։
Դյուրկհեյմը գտնում էր, որ հետագա սերունդներին մշակութային արժեքները փոխանցելու միջոցներից մեկը կրթությունն է։ Արդյունքում Ռ. Քոլլինզը ցույց տվեց տարբեր կարգավիճակ ունեցող խմբերի ազդեցությունը կրթության զարգացման և նրա ստանդարտների ձևավորման վրա։ Ամերիկացի սոցիոլոգ Թոլքոթ Փարսոնսը կառուցվածքային ֆունկցիոնալիզմի դիրքից վերլուծել է դպրոցական դասի դերը՝ որպես սոցիալական համակարգի հատուկ անդամ։


== Կրթություն ==
Կրթությունը ունի սոցիալական ինստիտուտի բոլոր հատկանիշները։
Կրթությունը սոցիալական ենթահամակարգ է, որն ունի սեփական կառուցվածքը։ Իբրև նրա հիմնական տարրեր՝ կարելի է առանձնացնել ուսուցողական-դաստիարակչական հաստատությունները՝ սոցիալական կազմակերպությունների տեսքով, սոցիալական անհատները (մանկավարժները և սովորողները), ուսուցման գործընթացը՝ որպես սոցիո-մշակութային գործունեության ձև։


== Ծանոթագրություններ ==
Լինքոլն (այլ կիրառումներ)

Լինքոլն, կարող է վերաբերել՝
Անձնանուններ

Աբրահամ Լինքոլն — ԱՄՆ-ի 16-րդ նախագահը։
Լինքոլն - քաղաք Անգլիայի արևելքում, Արևելյան Միդլենդ շրջանի Լինքոլնշիփ կոմսության վարչական կենտրոնը
Լինքոլն - քաղաք ԱՄՆ-ի հյուսիսային մասի կենտրոնական հատվածում, Նեբրասկա նահանգում
Վիկտորիա դե լաս Տունաս

Վիկտորիա դե լաս Տունաս, քաղաք Կուբայում, Օրիենտե նահանգում։ Երկաթուղով կապվում է Կամագուեյ, Սանտյագո և Պուերտո Մանատի քաղաքներին։ Գյուղատնտեսական շրջանի առևտրական կենտրոն է։ Կա սննդի արդյունաբերություն։
(5262) Բրյուսգոլդբերգ

(5262) Բրյուսգոլդբերգ (անգլ.՝ Brucegoldberg), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 14-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,08593 ա. մ., առավելագույնը մոտենում է 2,5786 ա. մ. հեռավորության վրա և հեռանում 3,5932 ա. մ.։ Արեգակի շուրջ մեկ ամբողջական պտույտ է կատարում 1980,06 երկրային օրվա ընթացքում, իր ուղեծրով շարժվելով միջինում 0,181813 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5262) Բրյուսգոլդբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերվոնայա Զարյա (գյուղ, Շախտյորսկի շրջան)

Անվան այլ կիրառումների համար տե՛ս՝ Չերվոնայա ԶարյաՉերվոնայա Զարյա (ուկրաիներեն՝ Червона Зоря), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Չերվոնայա Զարյա գյուղում բնակվում էր 61 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոլսկ (գյուղ, Լյուբեշովի շրջան)

Անվան այլ կիրառումների համար տե՛ս՝ ԴոլսկԴոլսկ (ուկրաիներեն՝ Дольськ), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1650 թվականին։
2001 թվականի տվյալներով Դոլսկ գյուղում բնակվում էր 791 մարդ։ Բնակավայրը զբաղեցնում է 2828 կմ² տարածք։ Բնակչության խտությունը կազմում էր 0,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարկ շրջան (այլ կիրառումներ)

Ստարկ շրջան, կարող է վերաբերել՝

Ստարկ շրջան - ԱՄՆ Իլինոյս նահանգի 102 վարչական միավորներից մեկը
Ստարկ շրջան - ԱՄՆ Ինդիանա նահանգի 92 վարչական միավորներից մեկը
Վալգու (այլ կիրառումներ)

Վալգու անունը կամ տերմինը կարող է վերաբերել հետևյալ հոդվածներին․

Վալգու - գյուղ Էստոնիայի Էմմաստե շրջանի կազմում։
Վալգու - գյուղ Էստոնիայի Մյառյամաա շրջանի կազմում։
27 կիլոմետր

27 կիլոմետր (ռուս.՝ 27 километр), գյուղ Ռուսաստանի Մուրմանսկի մարզի Մոնչեգորսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2359 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրայր Ղարիբյան

Հրայր Արամի Ղարիբյան (օգոստոսի 14, 1904(1904-08-14) - հունվարի 7, 1978(1978-01-07)), խորհրդային օպերատոր, ՌԽՖՍՀ վաստակավոր արտիստ (1969)։


== Կենսագրություն ==
1931 թվականին ավարտել է Մոսկվայի կինեմատոգրաֆիայի պետական տեխնիկումի օպերատորական ֆակուլտետը և նույն թվականից աշխատել «Սոյուզդետֆիլմ» կինոստուդիայում նախ որպես 2-րդ օպերատոր, ապա՝ «Սոյուզդեդֆիլմ» կինոստուդիայի օպերատոր (այժմ՝ Մաքսիմ Գորկու անվան կինոստուդիա)։ 
Աշխատել է հայտնի ռեժիսորներ Ստանիսլավ Ռոստոցկու, Պավել Արսենովի, Բորիս Բունեև, Իվան Լուկինսկու, Կամիլ Յարմատովի, Վասիլի Պրոնինի և այլոց հետ։
Թաղված է Մոսկվայի հայկական գերեզմանոցում։


== Ֆիլմագրություն ==
Մասնակցել է ավելի քան 15 գեղարվեստական ֆիլմերի ստեղծմանը։

«Խուտոր տափաստանում» - 1970,
«Հին տուն»  - 1969,
«Փրկեք խեղդվողին» - 1967,
«Հեռավոր երկրներ» - 1964,
«Երկուշաբթին ծանր օր է» - 1963,
«Լեոն Գարոսը փնտրում է ընկերոջը» / Vingt mille lieues sur la terre (ԽՍՀՄ, Ֆրանսիա) - 1960,
«Երբ բացվում են վարդերը» - 1959,
«Պենկովոյում էր» - 1957,
«Ավիցեննա» - 1956,
«Հողը և մարդիկ» - 1955,
«Աշխարհի չեմպինը» - 1954,
«Չուկ և Գեկ» (կարճամետրաժ) - 1953,
«Գնդի որդին» - 1946,
«Կար-չկար մի աղջիկ» - 1944,
«Անտառի եղբայրներ» - 1942,
«երկաթե հրեշտակ» - 1942,
«Հայրենիքի դավաճան» - 1933,
«Ո՞վ է մեղավոր» (կարճամետրաժ) - 1930։


== Գրականություն ==
Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5 (Ошибочно назван — «Карибян Арайр Арамович»).


== Ծանոթագրություններ ==
Հնդկական առևտրային իջևանատուն

Հնդկական առևտրային իջևանատուն (ռուս.՝ Индийское торговое подворье), 17-րդ դարի ճարտարապետական և պատմական հուշարձան Ռուսաստանի Աստրախան քաղաքում։ Պատմական հուշարձանի ժամանակակից երկհարկանի շենքը քիչ է հիշեցնում հնդկական իջևանատան սկզբնական վիճակը, քանի որ բնօրինակ տեսքը խեղաթյուրել են բազմաթիվ շինությունները։
Առաջին անգամ հնդկական առևտրային իջևանատան մասին հիշատակվում է 1625 թվականի Կլյուչարյովյան տարեգրությունում. «1625 թվականին պարսիկները, հայերը և հնդիկները կառուցեցին... իջևանատներ՝ հայկական, պարսկական և հնդկական քարե ասիական ծեսով, Փրկչի վանքից ոչ հեռու»։ 1671-1672 թվականների Ստեպան Ռազինի ապստամբության ժամանակ հնդկական առևտրային շինություններն այրվեցին և 1673 թվականին վերակառուցվեցին։ 19-րդ դարի սկզբին թվականին շենքը վերակառուցվել է կլասիցիզմի ոճով։  19-րդ դարի կեսերին հնդիկները դադարեցրին իրենց առևտրային գործունեությունը Աստրախանում։


== Պատմություն ==
Վոլոդարսկու փողոցը, որտեղ գտնվում է իջևանատունը, նախկինում կոչվել է Հնդկական։ Հնդիկ վաճառականները Աստրախան են եկել առևտուր անելու դեռևս 17-րդ դարի սկզբին։
Ներկայում պահպանված շենքը կառուցվել է 1804-1806 թվականներին՝ գավառական ճարտարապետ Ստեպան Մարտինովի նախագծով, հնդիկ առևտրականների միության միջոցներով (որոշ աղբյուրներ նշում են առաջին գիլդիայի կոնկրետ վաճառականի՝ Սաբրա Մոգունդասովի անունը)։ Նախկինում այստեղ գտնվել է հնդկական առևտրային հին իջևանատունը, ենթադրաբար՝ փայտե։
Հնդիկ վաճառականները Աստրախան էին բերում համեմունքներ, անուշահոտություններ, քաղցրավենիք, մետաքս, ոսկի, թանկարժեք քարեր։ Ռուսաստանի կառավարությունը չէր միջամտում հնդիկների անձնական և հոգևոր կյանքին։
Աստրախանում հնդիկ վաճառականների թիվը, ըստ գրանցված տղամարդանց թվաքանակի, չէր գերազանցում 100-ը։ 19-րդ դարի կեսերին Հնդկաստանում բրիտանական իշխանության հաստատմամբ, Աստրախանում հնդկական առևտուրը բավական արագ անկում ապրեց, և հնդիկները շուտով լքեցին քաղաքը։ 1860 թվականից իջևանատան շենքում տեղակայվում էր քաղաքային հասարակական անկելանոցը։ 1862, 1884 և 1890 թվականներին շենքը վերանորոգվել է, ինչը հանգեցրել է նրա սկզբնական տեսքի փոփոխության։


== Ճարտարապետություն ==
Հնդկական առևտրային իջևանատունը Աստրախանում տարածված, ուշ կլասիցիզմի ոճով կառուցված խոշոր վաճառական առևտրային և բնակելի շինության տեսակ է։ Երկրորդ հարկում բնակելի սենյակներ էին, առաջին հարկում՝ առևտրի կետեր։ Երկհարկանի աղյուսե շենքի գլխավոր (արևելյան) ճակատը Վոլոդարսկու (նախկին Հնդկական) փողոցի երկայնքով է։ Պահպանված շենքը բնօրինակ իջևանատան միայն մի մասն է. շենքի հյուսիսային մասն ապամոնտաժվել է 1977 թվականին, իսկ 19-րդ դարի վերակառուցումները լրջորեն խաթարել են պահպանված ծավալների բնօրինակ տեսքը։


== Ծանոթագրություններ ==


== Աղբյուրներ ==
Марков А. С., Львов С. Астрахань на старинных открытках.- Астрахань, 1999.
Павловский А. Я. По историческим местам Астрахани. Волгоград, 1966.
Путеводитель по Астрахани (под редакцией Девочкина Н. И.) — Волгоград, 1970.
Путеводитель по Астрахани и области (под редакцией Смирнова Ю. С.) — Волгоград, 1979.
Васькин Н. Заселение Астраханского края, Волгоград, Нижне-Волжское изд. 1973.


== Արտաքին հղումներ ==
Индийское подворье в Астрахани
Ֆրաուենաու

Ֆրաուենաու (գերմ.՝ Frauenau), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 2792 մարդ (դեկտեմբերի 31, 2010 թվական)։ Զբաղեցնում է 60,14 կմ² մակերես տարածք։ Պաշտոնական կոդ՝ 09 2 76 121։

		


== Ծանոթագրություններ ==


== Արտաքին հղումներ ==
Պաշտոնական կայք
Monitor Latino

Monitor Latino, սինգլների չարթ, որը հիմնվում է Լատինական Ամերիկայի, ինչպես նաև ԱՄՆ իսպանալեզու ռադիոկայանների հեռարձակման տվյալների վրա։
Monitor Latino-ն սկսել է ԱՄՆ և Մեքսիկայի ռադիոկայանների մոնիտորինգը 2003 թվականից, ավելի ուշ ընկերությունը դուրս եկավ նաև լատինոամերիկյան շուկա։ Տվյալները հավաքագրվում են 18 երկրների ավելին քան 70 տարբեր չարթերի տվյալներից։
In January 2012 թվականի հունվարին Monitor Latino-ն ներառեց նաև Դոմինիկյան Հանրապետության, Կոլումբիայի, Էկվադորի, Վենեսուելայի, և Գվատեմալայի չարթերը, թողարկելով սինգլների չարթեր, որոնք հասանելի էին միայն բաժանորդագրված օգտատերերին։ 2016 թվականից կազմակերպության ամբողջական չարթերը նաև հասանելի են բոլորին։
Monitor Latino-ն կազմակերպում է տարեկան մրցանակաբաշխություն, որը տեղի է ունենում Լոս Անջելեսում, ԱՄՆ։
Կազմակերպությունն ունի գրասենյակներ Լոս Անջելեսում և Մեքասիկայի Գվադալահարա քաղաքում։


== Չարթեր ըստ երկրների ==


=== Լատինական Ամերիկա ===
Top 20 América Latina Popular
Top 20 América Latina Latino
Top 20 América Latina Tropical


== Ծանոթագրություններ ==


== Արտաքին հղումներ ==
Պաշտոնական կայք (իսպ.)
Չարթեր
Մելքոն (քանդակագործ, 16-րդ դար)

Անվան այլ կիրառումների համար տե՛ս՝ Մելքոն (այլ կիրառումներ)Մելքոն, 16-րդ դարի քարագործ վարպետ։
1571 թվականին քանդակել է մի խաչքար, որը ագուցված է Կոտայքի մարզի Լեռնանիստ գյուղի Սուրբ Հակոբ մատուռի պատին։


== Գրականություն ==
Ս․ Բարխուդարյան, Միջնադարյան հայ ճարտարապետներ և քարագործ վարպետներ, Երևան, 1963


== Ծանոթագրություններ ==
Խոլմեց (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԽոլմեցԽոլմեց (ռուս.՝ Холмец), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիոնկունդա Տրաորե

Դիոնկունդա Տրաորեն (ֆր.՝ Dioncounda Traoré, փետրվարի 23, 1942(1942-02-23), Kati, Kati Cercle, Koulikoro Region, Մալի), Մալիի քաղաքական և պետական գործիչ, Ազգային ժողովի ղեկավար (սեպտեմբերի 3, 2007), Մալիի նախագահ (ապրիլի 7, 2012)։


== Կենսագրություն ==


=== Մանկություն և պատանեկություն ===
Տրաորեն ծնվել է 1942 թվականի փետրվարի 23-ին Մալիում՝ Կատիում։ Խորհրդային Միությունում արտասահմանում սովորելուց հետո, Ալժիրի համալսարանում և Նիսի համալսարանում, նա Մալիում դասավանդել է 1977 թվականից մինչև 1980 թվականը։ Այնուհետեւ նա ձերբակալվել է արհմիութենական գործունեության համար և ուղարկվել է Մալիի հյուսիսում գտնվող Մենակա։ Հետագայում նա դարձել է ճարտարագիտության ազգային դպրոցի գլխավոր տնօրեն։ Նա մասնակցել է ժողովրդավարության համար պայքարին, որն ավարտվել էր 1991 թվականի մարտին նախագահ Մուսա Տրաորեի ազատ արձակմամբ։


=== Աշխատանք Մալիի կառավարությունում ===
1992 թվականին` Կոնարեի նախագահ ընտրվելուց հետո, Տրաորեն 1992 թվականի հունիսի 9-ին նշանակվել է պետական ծառայության, աշխատանքի և արդիականացման հարցերով նախարար։ Այնուհետև 1993 թվականի ապրիլի 16-ին նա նշանակվել է պետական պաշտպանության նախարարի պաշտոնում, շուտով նա դարձել Է Մալիի արտաքին գործերի նախարար (1994-1997)։ 1997-2002 թվականներին՝ ԱԺ պատգամավոր. 2001 թվականին գլխավորել է Ալյանս հանուն ժողովրդավարության Մալիում՝ հանուն ազատության, համերաշխության և արդարության կուսակցությունը։ 2007 թվականին ընտրվել է Ազգային ժողովի նախագահ։


=== Մալիի նախագահ ===
2012 թվականի պետական հեղաշրջումից և Էկովասի կողմից Մալիի դեմ պատժամիջոցներ սահմանելուց հետո խունտան 2012 թվականի ապրիլի 7-ին համաձայնել է սկսել իշխանությունը Ազգային ժողովի ղեկավար Դ. Տրաորեին հանձնելու գործընթացը, ինչպես այն պահանջում է 1992 թվականի Սահմանադրությունը։ 2012 թվականի ապրիլի 8-ին պաշտոնանկ արված նախագահ Ամադու Թումանի Տուրեն պաշտոնապես հայտարարեց իր հրաժարականի մասին։ 2012 թվականի ապրիլի 12-ին Դ. Տրաորեն երդվել է որպես Մալիի ժամանակավոր նախագահ։
2012 թվականի մայիսի 21-ի ցերեկը Մալիի հազարավոր բնակիչներ գրավել են նախագահական պալատը։ Քաղաքացիների գլխավոր պահանջը ժամանակավոր նախագահ Դիոնկունդա Տրաորեի հրաժարականն է, որը այդ պաշտոնում նշանակվել է համաշխարհային հանրության ճնշման ներքո։ Ակցիայի մասնակիցների կարծիքով, Տրաորեն, որն ավելի վաղ խորհրդարանի խոսնակն էր, պետք է փոխարինի կապիտան Ամադու Սանոգոյին՝ հեղափոխականների առաջնորդին, որոնք մարտի վերջին տապալել էին երկրի նախկին կառավարությունը։ Արդյունքում Տրաորեն ծեծի է ենթարկվել ամբոխի կողմից և տարհանվել է Ֆրանսիայում բուժման համար։ Նա երկիր է վերադարձել միայն հուլիսի վերջին։
Տրաորի կառավարման մեծ մասի ընթացքում երկրում մեծ ազդեցություն է ունեցել նախկին ղեկավար խունտա Սանոգոն, որը վերահսկում էր բանակը։ Քաղաքացիական կառավարության ուժային բլոկը բաղկացած էր նրա դրածոներից։ 2012 թվականի դեկտեմբերին զինվորականները Տրաորեին ստիպել էին փոխել վարչապետին, որին կասկածում էին իրենց իշխանության դեմ մահափորձի մեջ։
2013 թվականին կազմակերպել էր նախագահական ընտրություններ։ Օգոստոսին ընտրվել է, իսկ 2013 թվականի սեպտեմբերի 4-ին նախագահի պաշտոնը ստանձնել Է Իբրահիմ Բուբակար Կիթան։


== Ծանոթագրություններ ==
Վիտեբսկ

Վիտեբսկը (բելառուս․՝ Вiцебск) քաղաք է Բելառուսի Հանրապետության հյուսիս-արևելքում, Վիտեբսկի մարզի և Վիտեբսկի շրջանի վարչական կենտրոնն է։
Բնակչությունը 348,8 հազար (2010) մարդ է։ Քաղաքի տարածքը 100 կմ² է։
Գտնվում է Վիտեբսկի մարզի արևելյան մասում, Արևմտյան Դվինա գետի վրա։ Խոշոր տրանսպորտային կենտրոն է, Բելառուսի հյուսիսի մշակութային և առևտրական կենտրոն։ Հնությամբ երկրի երրորդ քաղաքն է Պոլոցկից և Տուրովից հետո։ Չորրորդը բնակչության քանակով։
Վիտեբսկը իր անվանումը ստացել է Վիտբա գետից, որի գետաբերանում հիմնադրվել է քաղաքը։


== Տես նաև ==
Վիտեբսկի մարզ


== Ծանոթագրություններ ==
Չարլզ Դերոու

Չարլզ Բրեյս Դերոու (անգլ.՝ Charles Brace Darrow, օգոստոսի 10, 1889(1889-08-10), Ֆիլադելֆիա, Փենսիլվանիա, ԱՄՆ - օգոստոսի 29, 1967(1967-08-29), Բաքս շրջան, Փենսիլվանիա, ԱՄՆ), գյուտարար, «Մոնոպոլիա» խաղի ստեղծող և առաջին վաճառող։


== Կենսագրություն ==
Ջեռուցման սարքավորման վաճառող և տեղադրող Չարլզ Դերոուն ապրում էր Փենսիլվանիա նահանգի Ջերմանթաուն քաղաքում, երբ 1929 թվականին` բորսայի փլուզումից հետո, սկսվել է Մեծ ճգնաժամը։ 1933 թվականին նա գյուտ է գրանցել, որի համար նախատիպ է ծառայել Էլիզաբեթ Մեգիի արտոնագրած տնտեսական՝ «Հողատերերի խաղը»(անգլ.՝ Landlores Games)։ Խաղերը տարբերվում էին այն բանով, որ Դերոուն նախատիպից հեռացրել է Մեգիի բոլոր քաղաքական կատակները, որոնց պատճառով խաղը չէր ստացվում հրապարակվել, և նկարել է դաշտում կարմիր՝ Go սլաքը։
Գյուտն անհաջող ներկայացվել է «Փարկեր Բրազերս» (անգլ.՝ Parker Brothers) ընկերության ղեկավարությանը՝ որպես «Մոնոպոլիա» խաղի նախագիծ։ Ընկերության կողմից մերժում ստանալուց հետո Դերոուն կատարելագործել, անձամբ արտադրել և մերձակա Ֆիլադելֆիա քաղաքում վաճառել է «Մոնոպոլիա» խաղի առաջին մի քանի հազար կոմպլեկտները։ Խաղի առաջին թեստավորողները Դերոուի գործազուրկ ընկերներն ու նրա կինն էին։
Ըստ համակարգչային խաղերի ծրագրավորող Սիդ Մեյերի՝ «Civilization» խաղի ստեղծման ժամանակ օգտագործվել են Չարլզ Դերոուի էվրիստիկական մոտեցումը և «Մոնոպոլիա» խաղի հիմնական գաղափարները։
Դերոուն մահացել է 1967 թվականի օգոստոսի 28-ին Փենսիլվանիա նահանգի Բաքս շրջանում գտնվող իր տանը։


== Ծանոթագրություններ ==
Սթիվեն

Սթիվեն (անգլերեն` Stephan, Steven)` անգլերենախոս երկրներում տարածված արական անուն է, համապատասխանում է հայկական Ստեփան անվանը և նույնպես սերում է հին հունարեն "στέφανος" բառից, որը նշանակում է դափնեպսակ։ Տարբերակներից են Սթիվ, Սթիվի անունները։


== Անունը կրող անձինք ==
Սթիվ Աոքի
Սթիվ Բորդեն
Սթիվ Բուշեմի
Սթիվ Բոքս
Սթիվ Դևիս
Սթիվ Զան
Սթիվ Իրվին
Սթիվ Մակքուին
Սթիվ Մարտին
Սթիվ Մաքմանաման
Սթիվ Մորս
Սթիվ Յաբլոնսկի
Սթիվ Նեշ
Սթիվ Ջոբս
Սթիվ Վոզնյակ
Սթիվ Ռեդգրեյվ
Սթիվ Քլարկ
Սթիվ Օսթին
Սթիվեն Գրովեր Կլիվլենդ
Սթիվեն Զաիլյան` հայազգի ամերիկացի կինոռեժիսոր
Սթիվեն Հոքինգ՝ անգլիացի ֆիզիկոս-տեսաբան
Սթիվեն Մակինտոշ` անգլիացի դերասան
Սթիվեն Մառլի` ջամայքայա-ամերիկացի րեգի ոճի երգիչ

Սթիվեն Յան` կորեական ծագումով ամերիկացի դերասան
Սթիվեն Պրայս` անգլիացի կոմպոզիտոր
Սթիվեն Ջերարդ
Սթիվեն Սիգալ` ամերիկացի կինոդերասան, այքիդոյի վարպետ
Սթիվեն Սոմերս` ամերիկացի ռեժիսոր, դերասան և փրոդյուսեր
Սթիվեն Սփիլբերգ` ամերիկացի ռեժիսոր, սցենարիստ և փրոդյուսեր
Սթիվեն Ուայնբերգ` ամերիկացի ֆիզիկոս
Սթիվեն Քինգ` սարսափ ժանրի ամերիկացի գրող
Սթիվեն Քովի` կառավարման էքսպերտ
Սթիվեն Ֆրայ` ամերիկացի դերասան և դրամատուրգ
Սթիվի Ռեյ Վոն


== Ծանոթագրություններ ==
Սքունիս Ներքին

Սքունիս Ներքին, գյուղ Արևմտյան Հայաստանում, Վանի վիլայեթի Նորդուզի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հելենուռմե

Հելենուռմե (էստ․՝ Helenurme), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
1857

1857 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1857 թվականն է, 
XIX դարի 57-րդ տարին։


== Դեպքեր ==


== Ծնունդներ ==
Փետրվար 22 - Հենրիխ Հերց, գերմանացի ականավոր ֆիզիկոս, որը 1886-ին առաջինն ապացուցեց էլեկտրամագնսիական ալիքների գոյությունը։ (վ. 1894)
Մարտ 20 - Շերամ (գուսան) հայ գուսան–երգահան, ժամանակակից գուսանական երգարվեստի սկզբնավորող (վ. 1938)
Մայիս 25 - Սիրանույշ (Մերոպե Գանթարճյան), դերասանուհի, հայ բեմի տաղանդավոր դեմքերից և հայ թատերական մշակույթի գագաթներից մեկը (վ. 1932)
Սեպտեմբեր 14 - Կոնստանտին Ցիալկովսկի, Ռուսաստանի և խորհրդային հրթիռ նախագծող գիտնական՝ տիեզերագնացության տեսության պիոներ (վ. 1935)
Նիկողայոս Տիգրանյան-հայ կոմպոզիտոր (վ.1951)


== Մահեր ==
Փետրվարի 9 - Սոլոմոս Դիոնիսոս, հույն բանաստեղծՆերսես Ե Աշտարակեցի, ազգային-ազատագրական շարժման գործիչ։ Հաջորդել է Հովհաննես Ը Կարբեցուն։

Մայիսի 23 - Կոշի Օգյուստեն Լուի, ֆրանսիացի մաթեմատիկոս (ծ. 1789)
The Official Lebanese Top 20

The Official Lebanese Top 20, առաջին եթերի շաբաթական չարթը Լիբանանում, որում տեղ են գտնում երկրում ամենահաճախ լսվող տեղական և միջազգային հիթերը։ Երգերի վարկանիշը հաշվարկվում է միայն հիմնվելով եթերում դրանց հայտնվելու հաճախության վրա շաբաթվա ընթացքում։ Տեղեկությունները հավաքում և մշակում է Ipsos SA ընկերությունը։
The Official Lebanese Top 20-ը ստեղծվել է Ջոն Սաադի կողմից։ Այն տարածվում է առնվազն հինգ հեռարձակողների կողմից ամեն շաբաթ։


== Չարթի հեռարձակողներ ==
Murr Television
NRJ Lebanon
Sawt Al Ghad
The Daily Star
Al Balad (French and Arabic issues)
L'Hebdo Magazine
Nadine Magazine
Mondanité Magazine
Pikasso
Grand Cinemas
Disc Jockey
Born Interactive
Beiruting
Purple
Apps2you


== Ծանոթագրություններ ==


== Արտաքին հղումներ ==
Պաշտոնական կայք